钦定古今图书集成/明伦汇编/氏族典/第141卷 > 元屈
## 钦定古今图书集成/明伦汇编/氏族典/第141卷 > 元屈

按《魏书文安公传》：“文安公泥子屈袭爵，太宗时居门
下，出纳诏命。性明敏，善奏事，每合上旨，赐爵元城侯，
加功劳将军，与南平公长孙嵩、白马侯崔元伯等并
决狱讼。太宗东巡，命屈行右丞相，山阳侯奚斤行左
丞相，命掌军国，甚有声誉。后吐京与离石等叛，屈督
会稽公刘洁、永安侯魏勤捍之。勤没于陈，洁坠马被”
执，太宗以屈没失二将，欲斩之。时并州刺史元《六头》
荒淫怠事，乃赦屈，令摄州事。屈纵酒，颇废政事，太宗
积其前后失，槛车征还，斩于市。